CELEX: 32017D2390
Language: fi
Date: 2017-12-15 00:00:00
Title: Komission täytäntöönpanopäätös (EU) 2017/2390, annettu 15 päivänä joulukuuta 2017, täytäntöönpanoasetuksen (EU) N:o 391/2013 17 artiklan noudattamisesta Sveitsin maksuvyöhykkeen yksikköhinnassa vuonna 2017 (tiedoksiannettu numerolla C(2017) 8498)

20.12.2017   
            
            
               FI
            
            
               Euroopan unionin virallinen lehti
            
            
               L 340/51
            
         KOMISSION TÄYTÄNTÖÖNPANOPÄÄTÖS (EU) 2017/2390,
   annettu 15 päivänä joulukuuta 2017,
   täytäntöönpanoasetuksen (EU) N:o 391/2013 17 artiklan noudattamisesta Sveitsin maksuvyöhykkeen yksikköhinnassa vuonna 2017
   
      
         (tiedoksiannettu numerolla C(2017) 8498)
      
   
   (Ainoastaan italian-, ranskan- ja saksankieliset tekstit ovat todistusvoimaisia)
   EUROOPAN KOMISSIO, joka
   ottaa huomioon Euroopan yhteisön ja Sveitsin valaliiton välisen sopimuksen lentoliikenteestä (1), jäljempänä ’sopimus’,
   ottaa huomioon lennonvarmistuspalvelujen tarjoamisesta yhtenäisessä eurooppalaisessa ilmatilassa (palveluntarjonta-asetus) 10 päivänä maaliskuuta 2004 annetun Euroopan parlamentin ja neuvoston asetuksen (EY) N:o 550/2004 (2) ja erityisesti sen 16 artiklan 1 kohdan sekä lennonvarmistuspalvelujen yhteisestä maksujärjestelmästä 3 päivänä toukokuuta 2013 annetun komission täytäntöönpanoasetuksen (EU) N:o 391/2013 (3) ja erityisesti sen 17 artiklan 1 kohdan e alakohdan,
   sekä katsoo seuraavaa:
   
               (1)
            
            
               Täytäntöönpanoasetuksessa (EU) N:o 391/2013 säädetään lennonvarmistuspalvelujen yhteisestä maksujärjestelmästä. Yhteinen maksujärjestelmä on olennainen ehto, jos halutaan saavuttaa suorituskyvyn kehittämisjärjestelmälle Euroopan parlamentin ja neuvoston asetuksen (EY) N:o 549/2004 (4) 11 artiklassa ja komission täytäntöönpanoasetuksessa (EU) N:o 390/2013 (5) asetetut tavoitteet.
            
         
               (2)
            
            
               Komission täytäntöönpanopäätöksessä 2014/132/EU (6) toiselle viiteajanjaksolle, joka kattaa vuodet 2015–2019, asetetaan unionin laajuiset suorituskykytavoitteet, joihin sisältyy reitinaikaisten lennonvarmistuspalvelujen kustannustehokkuustavoite ilmaistuna kyseisten palvelujen tarjoamiseen liittyvinä määritettyinä yksikkökustannuksina.
            
         
               (3)
            
            
               Täytäntöönpanoasetuksen (EU) N:o 391/2013 17 artiklan 1 kohdan b ja c alakohdan mukaan komissio arvioi jäsenvaltioiden komissiolle toimittamat vuoden 2017 maksuvyöhykkeiden yksikköhinnat 1 päivään kesäkuuta 2016 mennessä mainitun asetuksen 9 artiklan 1 ja 2 kohdan vaatimuksia noudattaen. Arvioinnissa tarkistetaan, että kyseiset yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
            
         
               (4)
            
            
               Komissio on Eurocontrolin suorituskyvyn tarkastusyksikön avustamana suorittanut yksikköhintojen arvioinnin käyttäen jäsenvaltioiden 1 päivään marraskuuta 2016 mennessä toimittamia tietoja ja lisätietoja. Komission suorittamassa arvioinnissa otettiin huomioon myös selitykset ja korjaukset, jotka oli tehty ennen 23 päivänä marraskuuta 2016 täytäntöönpanoasetuksen (EU) N:o 391/2013 9 artiklan 1 kohdan mukaisesti reitinaikaisten palvelujen vuoden 2017 yksikköhinnoista järjestettyä kuulemiskokousta, sekä korjaukset, jotka jäsenvaltiot tekivät yksikköhintoihin oltuaan myöhemmin yhteydessä komissioon.
            
         
               (5)
            
            
               Kyseisen arvioinnin perusteella komissio on täytäntöönpanoasetuksen (EU) N:o 391/2013 17 artiklan 1 kohdan d alakohdan mukaisesti todennut, että Sveitsin toimittamat vuotta 2017 koskevat lentoreittimaksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset.
            
         
               (6)
            
            
               Toteamus ja ilmoitus siitä, että maksuvyöhykkeiden yksikköhinnat ovat täytäntöönpanoasetusten (EU) N:o 390/2013 ja (EU) N:o 391/2013 mukaiset, eivät kuitenkaan rajoita asetuksen (EY) N:o 550/2004 16 artiklan soveltamista.
            
         
               (7)
            
            
               Asetuksen 17 artiklan 1 kohdan viimeisen alakohdan mukaisesti yksikköhinnat ilmaistaan kansallisena valuuttana. Sen vuoksi tässä päätöksessä tarkoitetut yksikköhinnat esitetään Sveitsin frangeina.
            
         
               (8)
            
            
               Komissio on kuullut Sveitsiä tästä päätöksestä sopimuksen 19 artiklan 2 kohdan mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Sveitsin lentoreittimaksuvyöhykkeen vuoden 2017 yksikköhinta, joka on 113,86, on täytäntöönpanoasetusten (EU) N:o 390/2013 ja (EU) N:o 391/2013 mukainen.
   2 artikla
   Tämä päätös on osoitettu Sveitsin valaliitolle.
   
      Tehty Brysselissä 15 päivänä joulukuuta 2017.
      
         
            Komission puolesta
         
         Violeta BULC
         
            Komission jäsen
         
      
   
   
      (1)  EUVL L 114, 30.4.2002, s. 73.
   
      (2)  EUVL L 96, 31.3.2004, s. 10.
   
      (3)  EUVL L 128, 9.5.2013, s. 31.
   
      (4)  Euroopan parlamentin ja neuvoston asetus (EY) N:o 549/2004, annettu 10 päivänä maaliskuuta 2004, yhtenäisen eurooppalaisen ilmatilan toteuttamisen puitteista (puiteasetus) (EUVL L 96, 31.3.2004, s. 1).
   
      (5)  Komission täytäntöönpanoasetus (EU) N:o 390/2013, annettu 3 päivänä toukokuuta 2013, lennonvarmistuspalvelujen ja verkkotoimintojen suorituskyvyn kehittämisjärjestelmästä (EUVL L 128, 9.5.2013, s. 1).
   
      (6)  Komission täytäntöönpanopäätös 2014/132/EU, annettu 11 päivänä maaliskuuta 2014, ilmaliikenteen hallintaverkkoa koskevien unionin laajuisten suorituskykytavoitteiden ja varoituskynnysten vahvistamisesta toiselle viitejaksolle 2015–2019 (EUVL L 71, 12.3.2014, s. 20).